ai4bharat/Pralekha huggingface dataset:
సమాచార, ప్రసార మంత్రిత్వ శాఖ
ఆకాశవాణి కి చెందిన అన్ని వాణిజ్య కార్యకలాపాల కోసం - బ్రాడ్ కాస్ట్ ఎయిర్-టైమ్ షెడ్యూలర్  అమలు
ప్రసారభారతి కి చెందిన అన్ని వాణిజ్య కార్యకలాపాలను క్రమబద్ధీకరించి, ఆటోమేట్ చెయ్యాలనే ఉద్దేశ్యంతో, ఆకాశవాణికి చెందిన అన్ని వాణిజ్య కార్యకలాపాల కోసం, ఒక పూర్తి ఇంటిగ్రేటెడ్ ట్రాఫిక్ & బిల్లింగ్ అప్లికేషన్ సాఫ్ట్ వేర్ - "బ్రాడ్ కాస్ట్ ఎయిర్-టైమ్ షెడ్యూలర్ " ను, ప్రసారభారతి ముఖ్య కార్యనిర్వహణాధికారి శ్రీ మయాంక్ అగర్వాల్; ప్రసారభారతి సభ్యుడు  శ్రీ డి.పి.ఎస్. నేగి 2022 నవంబర్, 7వ తేదీన, ప్రసార భారతి సచివాలయంలో ప్రారంభించారు.
ఈ సందర్భంగా ప్రసార భారతి సీ.ఈ.ఓ. శ్రీ మయాంక్ అగర్వాల్ మాట్లాడుతూ, “మెరుగైన సేవల కోసం ఆకాశవాణి ఒక సమగ్ర విధానాన్ని అవలంబిస్తోంది. మొత్తం కార్యకలాపాలలో బి.ఏ.టి.ఎస్. పారదర్శకతను తీసుకురాగలదు. మొత్తం వాణిజ్య కార్యకలాపాలను చాలా సమర్థవంతంగా చేయగలదు. ఇది వివిధ దశల్లో బుకింగ్, బిల్లింగ్, చెల్లింపు రసీదులు మొదలైన వాటి పర్యవేక్షణను అనుమతిస్తుంది. అదే విధంగా, అనేక నిర్వహణ నిర్ణయాలు తీసుకోవడానికి చాలా అవసరమైన వివిధ నివేదికలను ఈ విధానం అందించగలదు. ఈ యాప్ మొబైల్ ఫోనులో కూడా అందుబాటులో ఉంది. ఈ సాఫ్ట్ వేర్ మెనూ ఆధారంగా పనిచేస్తుంది. ఇది ఆకాశవాణికి చెందిన అవసరాలకు అనుగుణంగా రూపొందించబడింది. ఇది మరింత సులభతరం, ఉపయోగకరంగా ఉంటుంది.", అని పేర్కొన్నారు.
ఈ సందర్భంగా ప్రసార భారతి సభ్యుడు  మాట్లాడుతూ, "రసీదుల నిర్వహణ మరింత సమర్థంగా, పారదర్శకంగా చేయడం ఈ బి.ఏ.టి.ఎస్. విధానాన్ని పూర్తిగా అమలు చేయడం వల్ల కలిగే అత్యంత ముఖ్యమైన ప్రయోజనం. ఇది రాబడి లీకేజీలను నివారించడం తో పాటు, అందించిన సేవలకు నూరు శాతం రాబడి హామీని నిర్ధారిస్తుంది. బి.ఏ.టి.ఎస్. విధానాన్ని ప్రారంభించడం ఆకాశవాణి చరిత్రలో ఒక గొప్ప మైలురాయిగా భావించవచ్చు." అని వివరించారు.
మీడియా న్యూక్లియస్ సంస్థ అందజేసిన బి.ఏ.టి.ఎస్. విధానం ఈ క్రింది ముఖ్యమైన లక్షణాలను కలిగి ఉంది:
ఏ) ఒక కేంద్రీకృత డేటా బేస్ ద్వారా అనేక కేంద్రాల్లో ప్రకటనల ఆర్డర్ల షెడ్యూల్ మరియు బిల్లింగ్ ను నిర్వహించడానికి.
బి) కాంట్రాక్టుల విడుదల ఆర్డర్ నమోదు నుండి ఒకటి లేదా అనేక ఇన్వాయిస్ ల బిల్లింగు వరకు సజావుగా నిర్వహించబడతాయి.
సి) కార్యాచరణ సామర్థ్యాన్ని పెంచుతుంది, వ్యయాన్ని తగ్గిస్తుంది.
డి) ట్రాఫిక్ బృందానికి ప్రకటనల ప్రణాళిక, షెడ్యూల్, బిల్లింగ్ కోసం సౌకర్యవంతమైన పరిష్కారాన్ని అందించడం ద్వారా సంస్థ యొక్క సామర్థ్యాన్ని, "మీడియా సేల్స్ ట్రాఫిక్" పెంచుతుంది.
ఈ) ఖాతాల ప్రాధాన్యతా క్రమం; వివిధ ప్యాకేజీలు, ఉత్పత్తులు; ధరల ప్రణాళికలు; కంటెంట్ హక్కుల నిర్వహణ; స్వయంచాలక ప్రకటనల బుకింగ్ తో పాటు, బల్క్ డీల్స్ పై రాయితీలు; ఛార్జీలు; బిల్లింగ్ సైకిల్ ఇన్వాయిస్ లను సమర్థవంతంగా నిర్వహించడం ద్వారా ఖచ్చితమైన బిల్లింగ్ ను నిర్ధారిస్తుంది.
ఎఫ్) ఎస్.బి.ఐ. కి చెందిన సమగ్ర చెల్లింపు వ్యవస్థ ద్వారా రాబడి, చెల్లింపుల నిర్వహణ
నూతన మరియు పునరుత్పాదక శక్తి మంత్రిత్వ శాఖ
బ్లుస్మార్ట్ మొబిలిటీకి 3000 ఎలక్ట్రిక్ కార్లు కొనేందుకు ఐఆర్ఈడీఏ రూ.286 కోట్ల రుణం ఇచ్చింది.
ఢిల్లీ రాజధాని ప్రాదేశిక ప్రాంతంలో ఎలక్ట్రిక్ వాహనాలను ప్రోత్సహించే ప్రయత్నంలో భాగంగా భారతదేశంలో పునరుత్పాదక ఇంధన రంగంలో అతిపెద్ద రుణదాత అయిన ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్ ...బ్లుస్మార్ట్కు 3000 ఎలక్ట్రిక్ కార్డు కొనేందుకు రూ.267.67 కోట్ల రుణం మంజూరు చేసింది.
బ్లుస్మార్ట్ మొబిలిటీ 3000 ఆల్-ఎలక్ట్రిక్ కార్లను కొనుగోలు చేయడానికి తాజా మూలధనాన్ని ఉపయోగిస్తుంది. ఇది దాని ఎలక్ట్రిక్ వాహనాల విస్తరణకు దారి తీస్తుంది. మంజూరైన రుణం నుంచి రూ. 267.67 కోట్లలో మొదటి విడతగా రూ. 35.70 కంపెనీకి ఐఆర్ఈడీఏ ద్వారా మంజూరు చేయబడింది.
ఐఆర్ఈడీఏ చీఫ్ మేనేజింగ్ డైరెక్టర్ ప్రదీప్ కుమార్ దాస్ ఈ సందర్భంగా మాట్లాడుతూ.."భారతదేశంలో ఎలక్ట్రిక్ మొబిలిటీకి భారీ వృద్ధి సామర్థ్యం ఉందని ఐఆర్ఈడీఏ బలంగా విశ్వసిస్తోందన్నారు. బ్లుస్మార్ట్ భారతదేశం యొక్క జాతీయ రాజధాని ప్రాంతంలో తన సేవలను అందిస్తోందని, తాము తీసుకున్న ఈ నిర్ణయం బ్లుస్మార్ట్ బృందానికి ఎంతో మద్దతుగా నిలుస్తుందన్నారు. భారతదేశాన్ని పరిశుభ్రమైన, హరితదేశంగా మార్చడానికి ఐఆర్ఈడీఏ పెడుతున్న పెద్ద పెట్టుబడి ఇదని ఆయన పేర్కొన్నారు. దేశంలో కాలుష్య రహిత వనరులతో రవణాను ప్రోత్సహించేందుకు మరిన్ని ఎలక్ట్రిక్ వాహనాలు ప్రాజెక్టుకు రుణం మంజూరు చేసేందుకు ఐఆర్ఈడీఏ సిద్ధంగా ఉందన్నారు. దేశ రాజధాని ప్రాదేశిక ప్రాంతంలో కాలుష్య ఉద్గారాలను తగ్గించే ప్రయత్నంలోభాగంగానే ఈ నిర్ణయం తీసుకున్నామన్నారు.
ఐఆర్ఈడీఏ గురించి:
ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్ , మినీ రత్న  మినిస్ట్రీ ఆఫ్ న్యూ అండ్ రెన్యూవబుల్ ఎనర్జీ యొక్క పరిపాలనా నియంత్రణలో ఉన్న భారత ప్రభుత్వ సంస్థ. స్వచ్ఛమైన ఇంధన విస్తరణకు అంకితమైన భారతదేశంలోని ప్రముఖ ఆర్థిక సంస్థ. 1987లో ప్రారంభమైనప్పటి నుండి, ఐఆర్ఈడీఏ భారతదేశంలోని పునరుత్పాదక ఇంధన ప్రాజెక్టులలో అత్యధిక వాటాను సమకూర్చింది. ఐఆర్ఈడీఏ సంవత్సరాలుగా పునరుత్పాదక శక్తి & ఇంధన సామర్థ్య విభాగంలోని ప్రాజెక్ట్లకు రుణాలను మంజూరు చేసింది. రూ.1,20,522 కోట్ల రుణం మంజూరు చేయగా.. ఇప్పటిదాకా రూ.77,946 కోట్ల రుణాన్ని రుణగ్రహీతలకు అందజేసింది. 2022, మార్చి 31నాటికి దేశంలో 19,453 మెగావాట్ల కంటే ఎక్కువగా రెన్యువబుల్ ఎనర్జీ సామర్థ్యాన్ని అందించింది.
బ్లుస్మార్ట్ గురించి:
బ్లుస్మార్ట్ ఒక అంకుర సంస్థ. భారతదేశం యొక్క జీరో-ఎమిషన్ మొబిలిటీకి, డ్రైవర్ -భాగస్వాముల జీవిత నాణ్యతను మెరుగు పరచడానికి మరియు వినియోగదారులకు నమ్మకమైన రైడ్- హెయిలింగ్ సేవను అందించడం కోసం ఇది పని చేస్తోంది. బ్లుస్మార్ట్ మొబిలిటీ ఢిల్లీ జాతీయ రాజధాని ప్రాదేశిక ప్రాంతం అంతటా 3,50,000 కంటే ఎక్కువ యాప్ డౌన్లోడ్లతో.. 35 మిలియన్లకు పైగా క్లీన్ కిలోమీటర్లను కవర్ చేస్తూ.. 1 మిలియన్ కంటే ఎక్కువ -ఎలక్ట్రిక్ ట్రిప్లను పూర్తి చేసింది.
రక్షణ మంత్రిత్వ శాఖ
మొట్టమొదటి డ్రోన్ ప్రదర్శన ‘భారత్ డ్రోన్ శక్తి 2023’ని హిందాన్ ఎయిర్ ఫోర్స్ స్టేషన్లో ప్రారంభించిన రక్షణ మంత్రి
భారత వైమానిక దళంలో అధికారికంగా చేరిన మొదటి సి-295 రవాణా విమానం
సి-295 ఐఏఎఫ్ మీడియం లిఫ్ట్ వ్యూహాత్మక సామర్థ్యాన్ని బలపరుస్తుంది: శ్రీ రాజ్నాథ్ సింగ్
భారత్ డ్రోన్ శక్తి 2023, మొట్టమొదటి డ్రోన్ ఎగ్జిబిషన్, ప్రదర్శనను సెప్టెంబర్ 25న ఉత్తరప్రదేశ్లోని ఘజియాబాద్లోని హిందాన్లోని వైమానిక దళ స్టేషన్లో రక్షణ మంత్రి శ్రీ రాజ్నాథ్ సింగ్ ప్రారంభించారు. దీనిని ఇండియన్ ఎయిర్ ఫోర్స్ , డ్రోన్ ఫెడరేషన్ ఆఫ్ ఇండియా  సంయుక్తంగా నిర్వహించింది. సెప్టెంబరు 25 & 26, 2023 తేదీలలో రెండు రోజుల ఈవెంట్లో దేశవ్యాప్తంగా 75 డ్రోన్ స్టార్టప్లు పాల్గొంటున్నాయి.
ఈ ప్రదర్శనలో ఉంచిన డ్రోన్లు వివిధ రకాల సైనిక, పౌర అనువర్తనాల కోసం వినియోగిస్తారు. వైమానిక, స్టాటిక్స్ ప్రదర్శనల శ్రేణిలో తమ సామర్థ్యాలను ప్రదర్శించడం ద్వారా, ఐఏఎఫ్, డిఎఫ్ఐ ... 2030 నాటికి భారతదేశాన్ని ఒక ప్రధాన డ్రోన్ హబ్గా మార్చడానికి ప్రభుత్వ చొరవను పెంచడానికి ప్రయత్నిస్తాయి.
భారత్ డ్రోన్ శక్తి 2023 ప్రారంభోత్సవం తర్వాత మొదటి సి-295ఎండబ్ల్యూ రవాణా విమానం ఐఏఎఫ్ లోకి అధికారికంగా ప్రవేశపెట్టారు. ఈ వేడుకలో 'సర్వ ధర్మ పూజ', విమానం సామర్థ్యాలపై సంక్షిప్త సమాచారం ఉన్నాయి. ఏ మాత్రం సిద్ధంగా లేని ల్యాండింగ్ గ్రౌండ్స్ నుండి టేకాఫ్, ల్యాండింగ్ చేయగల సామర్థ్యం ఉన్న ఈ మీడియం లిఫ్ట్ టాక్టికల్ ఎయిర్క్రాఫ్ట్ హెచ్ఎస్-748 అవ్రో విమానానికి సరితూగుతుంది.
ఎక్స్ లో ఒక పోస్ట్ ద్వారా, సి-295 ఇండక్షన్ ఐఏఎఫ్ మీడియం లిఫ్ట్ వ్యూహాత్మక సామర్థ్యాన్ని బలపరుస్తుందని రక్షణ మంత్రి విశ్వాసం వ్యక్తం చేశారు. రాబోయే సంవత్సరాల్లో భారతదేశాన్ని స్వావలంబనగా మార్చడానికి రక్షణ, ఏరోస్పేస్ రంగాలు రెండు ముఖ్యమైన స్తంభాలుగా ఆయన పేర్కొన్నారు.
ఒప్పందం కుదుర్చుకున్న 56 విమానాలలో మొదటి 16 విమానాలు 'ఫ్లై-అవే' కండిషన్లో ఐఏఎఫ్ కి అందిస్తారు. మిగిలిన 40 భారతదేశంలో టాటా అడ్వాన్స్డ్ సిస్టమ్స్ లిమిటెడ్ వడోదరలోని వారి సదుపాయంలో తయారు చేస్తుంది. విమానంతో కూడిన మొదటి ఐఏఎఫ్ స్క్వాడ్రన్, 11 స్క్వాడ్రన్  కూడా వడోదరలో ఉంది.
ఈ కార్యక్రమం సందర్భంగా, హైబ్రిడ్ డ్రోన్ డిటెక్షన్ సిస్టమ్, అల్ ఇంజిన్ ఫర్ ఫాల్ట్ డయాగ్నసిస్, ఫ్లై-బై-వైర్ టెస్టర్ వంటి ప్రాజెక్ట్లను ప్రదర్శించిన ఎగ్జిబిషన్లో రక్షణ మంత్రి, ప్రముఖులకు ఐఏఎఫ్ తాజా అంతర్గత ఆవిష్కరణల గురించి వివరించడం జరిగింది. స్టెబిలైజ్డ్ పవర్ సప్లై ట్రాలీలు, క్యూఆర్ కోడ్ ఆధారిత టూల్ క్రిబ్ మేనేజ్మెంట్ సిస్టమ్, మరియు ఆధునిక బోధనా పరికరాలు ఈ ప్రదర్శనలో ప్రదర్శించారు.
పౌరయాన, రోడ్డు, రవాణా, హైవేస్ శాఖ సహాయ మంత్రి జనరల్  వీకే సింగ్ , ఎయిర్ స్టాఫ్ చీఫ్ చీఫ్ మార్షల్ వీఆర్ చౌదరి, త్రిదళాల సీనియర్ అధికారులు, స్నేహపూర్వక దేశాల అధికారులు, భారతీయ పరిశ్రమల ప్రతినిధులు ఈ కార్యక్రమంలో పాల్గొన్నారు.
సాంస్కృతిక మంత్రిత్వ శాఖ
సాహిత్య అకాడమీ చేపట్టే వివిధ సాహిత్య కార్యక్రమాల ద్వారా ప్రాంతీయ భాషలు, మాండలికాలను ప్రోత్సహించనున్న కేంద్ర సాంస్కృతిక మంత్రిత్వశాఖ
కేంద్ర సాంస్కృతిక మంత్రిత్వశాఖ సాహిత్య అకాడమీ ద్వారా , ఈశాన్య రాష్ట్రాలలోని మిజో, ఆఓ,గరో, చక్మా, రభ,కర్బి, హమర్, లెప్చ, ఖాసి, తంగ్ఖుల్, మిస్సింగ్, తెనిడియ, కొక్బొరొక్, జైంతియా తదితర గిరిజన భాషలను
ప్రోత్సహించేందుకు సాహిత్య కార్యక్రమాలు నిర్వహిస్తోంది. ఇందుకు సంబంధించి సాఇత్య అకాడమీ ప్రాంతీయ మాండలికాలు, భాషలలో ప్రాచీన సాహిత్యం , మధ్యయుగ సాహిత్యం, గుర్తింపు పొందని భాషల సాహిత్యంలో
విశేష కృషి చేసిన వారిని భాషా సమ్మాన్ ద్వారా ప్రోత్సహిస్తోంది.
దేశవ్యాప్తంగా గ్రామీణ ప్రాంతాలలో సాహిత్య ప్రేమికులను చేరేందుకు గ్రామలోక్ వంటి కార్యక్రమాలను నిర్వహిస్తున్నది. ప్రపంచ మూలవాసుల దినోత్సవం సందర్భంగా ఆగస్టు 9న అఖిల భారత గిరిజన రచయితల సమావేశాన్ని ఏర్పాటు చేస్తున్నారు.
ఈశాన్య ప్రాంత మౌఖిక సాహిత్య కేంద్ర అగర్తలలో ఏర్పాటైంది. దీని ద్వారా ప్రాంతీయ భాషలను ప్రోత్సహించడంతోపాటు, ఇందుకు సంబంధించిన ప్రచురణలను తీసుకురావడం జరుగుతుంది.
ప్రాంతీయ భాషల నుంచి పుస్తకాలను ఇంగ్లీషులోకి అనువాదం చేయడం వల్ల ఇవి, ఇతర భాషలలోకి అనువదింపబడి, ఇతర భాషల ప్రజలలోకి వెళ్లడానికి అవకాశం ఉంటుంది. ఆ రకంగా ఎవరికీ తెలియని ఇలాంటి భాషలు ఇతర కమ్యూనిటీలకు తెలియడానికి వీలు కలుగుతుంది.
2014లో మౌఖిక, గిరిజన సాహిత్య కేంద్రాన్ని ఢిల్లీలో ఏర్పాటు చేశారు. దేశంలోని ఇతర ప్రాంతాల ప్రజలకు ఈ మౌఖిక, గిరిజన సాహిత్యాన్ని అందుబాటులోకి తేవడానికి, ఈ సంప్రదాయాన్ని పరిరక్షించడానికి దీనిని నెలకొల్పారు.
లోక: ఎన్నో గొంతుకలు పేరుతో కార్యక్రమాలు నిర్వహిస్తున్నారు. ఇందులో , గిరిజన, జానపద కళలు,సంస్కృతిని పరిరక్షించడానికి ప్రసంగాలు, ప్రదర్శనలు ఏర్పాటు చేస్తున్నారు. వార్షిక అక్షర ఉత్సవం నిర్వహిస్తారు.
గిరిజన సాహిత్యాన్ని ప్రోత్సహించేందుకు అఖిల భారత గిరిజన రచయితల సమావేశాన్ని నిర్వహిస్తున్నారు. ఈ సందర్భంగా ఆయా రచయితల రచనలు , అనువాదాలను ప్రచురించి వాటిని ప్రదర్శనకు పెట్టడంతోపాటు దేశవ్యాప్తంగా అమ్మకానికి ఉంచుతున్నారు.
దీనికితోడు విద్యా మంత్రిత్వశాఖ, జాతీయ విద్యా విధానం 2020 కింద అన్ని భారతీయ భాషలను, ప్రాంతీయ భాషలను ప్రోత్సహిస్తున్నది. ఈ విధానం కింద వీలున్న చోట కనీసం 5 వ తరగతి వరకు ఇంకా వీలైతే 8 వతరగతి వరకు ప్రాంతీయ భాషలలో బోధించాలని
సూచిస్తున్నది. ఈ సమాచారాన్ని కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి ఈరోజు రాజ్యసభకు తెలిపారు.
రక్షణ మంత్రిత్వ శాఖ
భారతీయ వైమానిక దళం &నావికాదళం ఆక్సిజన్ మరియు ఇతర వైద్య సామాగ్రిని రవాణా చేసే ప్రయత్నాలను ముమ్మరం చేశాయి
భారతీయ వైమానిక దళం  మరియు భారత నావికాదళం  ఆక్సిజన్ కంటైనర్లు మరియు వైద్య పరికరాలను సరఫరా చేయడం ద్వారా ప్రస్తుత కొవిడ్19 పరిస్థితిని ఎదుర్కోవడంతో పాటు పౌర పరిపాలనకు సహాయం చేయడానికి తమ ప్రయత్నాలను ముమ్మరం చేశాయి. 2021 మే 07 న ఐఎఎఫ్కు చెందిన సి-17 విమానం మొత్తం 4,904 మెట్రిక్ టన్నుల  సామర్థ్యం కలిగిన 351 ఎయిర్లిఫ్ట్లతో 252 ఆక్సిజన్ ట్యాంకర్లను దేశంలోని వివిధ ప్రాంతాలకు తరలించింది. ఇందులో జామ్నగర్, భోపాల్, చండీగఢ్, పనాగ్ర, ఇండోర్, రాంచీ, ఆగ్రా, జోద్పూర్, బేగంపేట, భువనేశ్వర్, పూణే, సూరత్, రాయ్ పూర్, ఉదయపూర్, ముంబై, లక్నో, నాగ్పూర్, గ్వాలియర్, విజయవాడ, బరోడా, దిమాపూర్ మరియు హిండన్ వంటి నగరాలు ఉన్నాయి.
1,233 మెట్రిక్ టన్నుల మొత్తం సామర్థ్యం కలిగిన 72 క్రయోజెనిక్ ఆక్సిజన్ నిల్వ కంటైనర్లతో పాటు 1,252 ఖాళీ ఆక్సిజన్ సిలిండర్లను ఎయిర్లిఫ్ట్ చేయడానికి ఐఎఎఫ్ విమానం 59 అంతర్జాతీయ సోర్టీలను నిర్వహించింది. సింగపూర్, దుబాయ్, బ్యాంకాక్, యుకె, జర్మనీ, బెల్జియం మరియు ఆస్ట్రేలియా నుండి కంటైనర్లు మరియు సిలిండర్లను సేకరించారు. వీటితో పాటు సి -17 మరియు ఐఎల్ -76 విమానాలు ఇజ్రాయెల్ మరియు సింగపూర్ నుండి క్రయోజెనిక్ ఆక్సిజన్ కంటైనర్లు, ఆక్సిజన్ జనరేటర్లు మరియు వెంటిలేటర్లను ఎయిర్లిఫ్ట్ చేసే పనిలో ఉన్నాయి.
భారత నావికాదళానికి చెందిన ఐఎన్ఎస్ తల్వార్, ఐఎన్ఎస్ కోల్కతా, ఐఎన్ఎస్ ఐరవత్, ఐఎన్ఎస్ కొచ్చి, ఐఎన్ఎస్ తబార్, ఐఎన్ఎస్ త్రికంద్, ఐఎన్ఎస్ జలాష్వా & ఐఎన్ఎస్ షార్డుల్టో ఫెర్రిఆక్సిజన్ కంటైనర్లు / సిలిండర్లు వంటి పరికరాల కోసం స్నేహపూర్వక విదేశీ దేశాలకు వాటిని తరలించింది. ఆ వివరాలు క్రింది విధంగా ఉన్నాయి: -
ఓడ పేరు వైద్య సరఫరాలు దేశం / ఓడరేవు ప్రస్తుత స్థితి
ఐఎన్ఎస్ తల్వార్ 27ఎంటి ఆక్సిజన్ కంటైనర్లు - 02 బహ్రెయిన్ 05, 2021 న న్యూ మంగుళూరుకు చేరుకుంది
ఐఎన్ఎస్కోల్కతా ఆక్సిజన్ సిలిండర్లు - 200 దోహా, ఖతార్
ఆక్సిజన్ కాన్సన్ట్రేటర్స్- 43
+ + 2021 మే 09 న ముంద్రాకు చేరుకునే అవకాశం
ఆక్సిజన్ సిలిండర్లు - 200
27-ఎంటి ఆక్సిజన్ కంటైనర్లు- 02 కువైట్
ఆక్సిజన్ కాన్సన్ట్రేటర్స్- 04
ఐఎన్ఎస్ కొచ్చి 27-ఎంటి ఆక్సిజన్ కంటైనర్లు - 03
కాన్సన్ట్రేటర్స్- 03 కువైట్ ముంద్రా/ముంబయికు మే 10/11 చేరుకునే అవకాశం
ఆక్సిజన్ సిలిండర్లు –800
ఐఎన్ఎస్ తబర్ 27-ఎంటీ ఆక్సిజన్ కంటైనర్లు - 02 కువైట్ ముంద్రా/ముంబయికు మే 10/11 చేరుకునే అవకాశం
ఆక్సిజన్ సిలిండర్లు-600
ఐఎన్ఎస్ త్రికంద్ 27-ఎంటీ ఆక్సిజన్ కంటైనర్లు– 02 దోహా, ఖతార్ 2021 మే 10 న ముంబైకి చేరుకునే అవకాశం
ఐఎన్ఎస్ ఐరవత్ 20 టి ఖాళీ క్రయోజెనిక్ ఆక్సిజన్ సిలిండర్లు-08 సింగపూర్ మే 10, 2021 న విశాఖపట్నంకు చేరుకునే అవకాశం
ఖాళీ ఆక్సిజన్ సిలిండర్లు - 3,150
నింపిన ఆక్సిజన్ సిలిండర్లు - 500
ఆక్సిజన్ కాన్సన్ట్రేటర్స్- 07
రాపిడ్ యాంటిజెన్ టెస్ట్ కిట్లు - 10,000
పిపిఇ కిట్లు - 450
రాబోయే రోజుల్లో వరుసగా ఐఎన్ఎస్ తార్కాష్, ఐఎన్ఎస్ షార్దుల్ మరియు ఐఎన్ఎస్ జలష్వాలు దోహా, కువైట్ మరియు మువారా, బ్రూనైలనుండి ఆక్సిజన్ కంటైనర్లు మరియు ఇతర వైద్య సామాగ్రిని తీసుకువచ్చేందుకు ప్రణాళిక చేయబడింది.
రైల్వే మంత్రిత్వ శాఖ
భారతీయ రైల్వే నెట్ వర్క్లో 50 వందే భారత్ రైళ్లు
2024 దార్శనికత లో భాగంగా 9,910 కిలోమీటర్ల పొడవు గల ట్రాక్ అందుబాటులోకి వచ్చింది.
2024 దార్శనికతలో భాగంగా 1.4.2023 నాటికి దేశవ్యాప్తంగా మొత్తం 251 రైల్వే మౌలిక సదుపాయాల ప్రాజెక్టులను ప్రభుత్వం చేపట్టింది.
వీటి మొత్తం పొడవు 29,147 కిలోమీటర్లు. దీని విలువ 4.92 లక్షల కోట్ల రూపాయలు. ఈ ప్రాజెక్టులలో కొన్ని పూర్తిగా లేదా పాక్షికంగా ఉత్తరప్రదేశ్, మధ్యప్రదేశ్, మహారాష్ట్రలలో ఉన్నాయి . ఇవి కొన్ని ప్రణాళిక, అనుమతి,
నిర్మాణ దశలలో ఉన్నాయి. ఇందులో 9,910 కిలోమీటర్ల ట్రాక్ అందుబాటులోకి వచ్చింది. 2023 మార్చి నాటికి 2.45 లక్షల కోట్ల రూపాయలు ఖర్చు చేశారు. ప్రస్తుతం రైల్వే మంత్రిత్వశాఖ
రెండు ప్రత్యేక సరకు రవాణా కారిడార్లను చేపడుతున్నది. అవి,
తూర్పు ప్రత్యేక సరకు రవాణాకారిడార్ . దీనిని లూథియానా నుంచి సోన్ నగర్ వరకు 1337 కిలోమీటర్లు చేపడుతున్నారు. మరొకటి
పశ్చిమ ప్రత్యేక సరకు రవాణా కారిడార్ . ఇది జవహర్లాల్ నెహ్రూ పోర్టు టెర్మిన్  నుంచి దాద్రి వరకు 1506 కిలోమీటర్లు ఉంటుంది. ఇప్పటివరకు మొత్తం అనుమతించిన 2843 కిలోమీటర్ల ప్రత్యేక సరకురవాణా కారిడార్ లో
2196 కిలోమీటర్ల పనులు పూర్తి అయ్యాయి.రైళ్ల వేగం పెంచడం అనేది నిరంతరం జరిగే ప్రక్రియ. భారతీయ రైల్వేలో ఇందుకోసం కృషి కొనసాగుతుంటుంది. భారతీయ రైల్వే రైళ్ల టైంటేబుల్ ను శాస్త్రీయ పద్ధతిలో హేతుబద్దీకరించేందుకు ఐఐటి బొంబాయి సహకారంతో
చర్యలు చేపట్టింది. దీనికి తోడు కొన్ని పాసింజర్ రైళ్లను ఎక్స్ప్రెస్ సర్వీసులుగా , కొన్ని ఎక్స్ప్రెస్ రైళ్లను సూపర్ఫాస్ట్ రైళ్లుగా మార్చి వాటి వేగం పెంచింది. దీనికి తోడు, భారతీయ రైల్వే వందే భారత్ రైళ్లను ప్రవేశపెట్టింది.
ఇవి అత్యధిక వేగ సామర్ధ్యం కలిగి ఉంటాయి. 2023 జూలై 21 నాటికి , ఐఆర్.నెట్ వర్క్లో 50 వందే భారత్ రైళ్లను ప్రవేశపెట్టారు. ప్రస్తుతం హై స్పీడ్ రైల్ ప్రాజెక్ట్ , ముంబాయి – అహ్మదాబాద్ హై స్పీడ్ రైల్  ప్రాజెక్టు
ను జపాన్ ప్రభుత్వ సాంకేతిక సహకారం, ఆర్థిక సహాయంతో చేపట్టడం జరిగింది.
హై స్పీడ్ రైల్ నెట్వర్క్కు సంబంధించి భవిష్యత్లో అభివృద్ధి చేయడానికి వీలున్న మార్గాలను నేషనల్ రైల్ ప్లాన్ గుర్తించింది. అవి
1) ఢిల్లీ – వారణాశి
2) ఢిల్లీ – అహ్మదాబాద్
3) ముంబాయి – నాగపూర్
4)ముంబాయి – హైదరాబాద్
5) చెన్నై – మైసూరు
6) ఢిల్లీ– అమృత్సర్
7) వారణాశి – హౌరా
కేంద్ర రైల్వేలు, కమ్యూనికేషన్లు, ఎలక్ట్రానిక్స్, ఇన్ఫర్మేషన్ టెక్నాలజీ శాఖ మంత్రి శ్రీ అశ్విని వైష్ణవ్ లోక్సభకు ఒక లిఖిత పూర్వక సమాధానంలో ఈ విషయం తెలిపారు.
రసాయనాలు, ఎరువుల మంత్రిత్వ శాఖ
పీఎం కేర్స్ నిధికి ఇండియన్ పోటాష్ లిమిటెడ్ రూ.5 కోట్ల విరాళం : రూ.32 కోట్లకు చేరుకున్న ఫెర్టిలైజర్స్ పీఎస్ యూ ల విరాళాలు
ఒక రోజు వేతనాన్ని విరాళంగా ఇచ్చిన ఎన్ఎఫ్ఎల్, ఎఫ్ఏసిటి ఉద్యోగులను ప్రశంసించిన శ్రీ గౌడ
కోవిడ్-19పై చేస్తున్న పోరులో ప్రభుత్వానికి అండగా ఉండేందుకు రసాయనాలు మరియు ఎరువుల మంత్రిత్వ శాఖలోని పిఎస్యు ఇండియన్ పొటాష్ లిమిటెడ్  ముందుకు వచ్చింది. ప్రధానమంత్రి పౌర సహాయం మరియు అత్యవసర పరిస్థితుల్లో సహాయం  నిధికి 5 కోట్ల రూపాయలను విరాళంగా ఇచ్చింది. దీనితో ఎరువుల సిపిఎస్యుల సహాయం రూ.32 కోట్లకు చేరింది. ఇండియన్ పొటాష్ లిమిటెడ్ అందించిన సహకారాన్ని ప్రశంసించిన శ్రీ గౌడ, కోవిడ్-19 వ్యాప్తి నిరోధానికి కేంద్ర ప్రభుత్వం చేస్తున్న సహాయక చర్యలకు ఇది బాసటగా నిలుస్తుందని ట్వీట్లో పేర్కొన్నారు.
రెండు వేర్వేరు ట్వీట్లలో మంత్రి నేషనల్ ఫెర్టిలైజర్ లిమిటెడ్ , ఫెర్టిలైజర్స్ అండ్ కెమికల్స్ ట్రావెన్కోర్ లిమిటెడ్  ఉద్యోగులనుప్రశంసించారు. ఒకరు రూ.88 లక్షలు, మరొక పీఎస్ యూ రూ.50 లక్షలు ఒక రోజు జీతాన్ని విరాళంగా ఇచ్చారు.
ఇఫ్కో, క్రిభ్కో, ఎన్ఎఫ్ఎల్-కిసాన్ వంటి ప్రభుత్వ రంగ సంస్థలు రూ.27 కోట్లకు పైగా విరాళాన్ని సహాయ నిధికి ఇచ్చారు.
లాభాలు ఆర్జిస్తున్న అన్ని ప్రభుత్వ రంగ సంస్థలు కార్పొరేట్ సామజిక బాధ్యత  నిధి నుండి విరాళాలు ఇవ్వాల్సిందిగా శ్రీ గౌడ కోరారు. సంబంధిత సీఎండీ లకు ఆయన లేఖ రాసారు. ఇంత పెద్ద ఎత్తున ప్రజా ఆరోగ్యానికి ఎదురవుతున్న సవాళ్లకు స్పందించి సమాజంలో అన్ని వర్గాల వారు తగు రీతిలో స్పందించాలని, కార్పొరేట్ సామజిక బాధ్యత నిధి నుండి విరివిగా విరాళాలు ఇవ్వాలని పిలుపునిచ్చారు.
కోవిడ్-19 మహమ్మారి వంటి అత్యవసర లేదా విపత్కర పరిస్థితులను ఎదుర్కోనే ప్రాధమిక లక్ష్యంతో కేంద్ర ప్రభుత్వం పీఎం కేర్స్ నిధిని ఏర్పాటు చేసిందని ఆయన అన్నారు. ఈ నిధికి ఇచ్చే ఎటువంటి సహాయమైనా కంపెనీల చట్టం 2013 ప్రకారం సిఎస్ఆర్ ఖర్చుగా అర్హత ఉంటుందని ఇప్పటికే కార్పొరేట్ వ్యవహారాల మంత్రిత్వ శాఖ కూడా స్పష్టత ఇచ్చిందని శ్రీ గౌడ వివరించారు.
ట్వీట్ లింకులు :
1.
2. 
3.
ప్రధాన మంత్రి కార్యాలయం
శ్రీ సి. రాజగోపాలాచారి జయంతి సందర్భం లో ఆయన కు శ్రద్ధాంజలి ఘటించినప్రధాన మంత్రి
శ్రీ సి. రాజగోపాలాచారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు.
ప్రధాన మంత్రి అనేక ట్వీట్ లలో -
‘‘శ్రీ సి. రాజగోపాలాచారి జయంతి నాడు ఆయన కు ఇవే శ్రద్ధాంజలి. స్వాతంత్య్ర సంగ్రామాని కి ఆయన ఇచ్చిన తోడ్పాటు, పరిపాలన లోను, మేధస్సు కు సంబంధించి కౌశలానికి గాను ఆయన ను స్మరించుకోవడం జరుగుతున్నది.
గవర్నర్ జనరల్ గా శ్రీ రాజాజీ పదవీ ప్రమాణం చేస్తున్నప్పటి చిత్రాన్ని మరియు భారత రత్న తో ఆయన ను గౌరవిస్తున్నట్లుగా సూచించిన అధికార ప్రకటన ను ఇక్కడ శేర్ చేయడమైంది. https://t.co/psAnq7i9bo
శ్రీ రాజాజీ బహుళ ప్రశంసల ను పొందిన రాజనీతిజ్ఞుడు. ఆయన శ్రేయాన్ని సదా అపేక్షించిన వారిలో సర్ దార్ పటేల్ గారు ఒకరు.
భారతదేశాని కి గవర్నర్ జనరల్ గా శ్రీ రాజాజీ పదవీ బాధ్యతలు స్వీకరించినప్పుడు శ్రీ సర్ దార్ పటేల్ ఆయన కు రాసిన ఒక ఉత్తరం లో కొంత భాగాన్ని ఇదుగో ఇక్కడ చూడవచ్చును. https://t.co/FN2N2FNAs6" అని పేర్కొన్నారు.
ప్రధాన మంత్రి కార్యాలయం
చిపి విమానాశ్రయం, సింధుదుర్గ్ మరియు ముంబయి ల మధ్య విమాన సేవ లు ఆరంభం కావడం పట్ల సంతోషాన్ని వ్యక్తంచేసిన ప్రధాన మంత్రి
చిపి విమానాశ్రయం, సింధు దుర్గ్ మరియు ముంబయి ల మధ్య మొదలైన నూతన విమాన సేవ లు ఆయా ప్రాంతాల లో పర్యటన కు, అలాగే సంధానాని కి ఉత్తేజాన్ని ఇస్తాయని ప్రధాన మంత్రి శ్రీ నరేంద్ర మోదీ అన్నారు.
విమానయాన శాఖ మంత్రి శ్రీ జ్యోతిరాదిత్య సింధియా ట్వీట్ ను ఒకదాని ని ప్రధాన మంత్రి తాను ఉట్టంకిస్తూ ఒక ట్వీట్ లో -
‘‘కొంకణ్ ప్రాంత ప్రజల కు ఈ రోజు ఒక ప్రత్యేకమైనటువంటి రోజు. ఇది సంధానాని కి మరియు పర్యటన కు తప్పక ఉత్తేజాన్ని ఇస్తుంది’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
డిజిటల్ ఆరోగ్యం- సార్వత్రిక ఆరోగ్య కవరేజీని ఆఖరి పౌరుని వరకు చేర్చడం అన్న అంశంపై రెండురోజుల అంతర్జాతీయ సదస్సుకు అధ్యక్షత వహించనున్న డాక్టర్ మన్సుఖ్ మాండవీయ
వ్యూహం నుంచి ప్రభావశీలమైన ఫలితాలను ఉత్పత్తి చేయగల కార్యాచరణ పథకం పై అంతర్జాతీయ ఏకాభిప్రాయాన్ని సాధించడంపై మళ్ళించడం అంతర్జాతీయ సదస్సు లక్ష్యం
గత అధ్యక్షుల ఫలవంతమైన చర్యలు, వాగ్దానాల ఆసరాగా భారతదేశపు జి 20 అధ్యతలో కేంద్ర ఆరోగ్య, కుటుంబ సంక్షేమ మంత్రిత్వ శాఖ, డబ్ల్యుహెచ్ఒ ఆగ్నేయ కార్యాలయం డిజిటల్ ఆరోగ్యం- సార్వత్రిక ఆరోగ్య కవరేజీని ఆఖరి పౌరుని వరకు చేర్చడం అన్న అంశంపై రెండు రోజుల అంతర్జాతీయ సదస్సును 20-21 మార్చి, 2023 వరకు న్యూఢిల్లీలో నిర్వహిస్తున్నాయి.
కేంద్ర ఆరోగ్య & కుటుంబ సంక్షేమం, రసాయనాలు & ఎరువుల శాఖ మంత్రి డాక్టర్ మన్సుఖ్ మాండవీయ అంతర్జాతీయ సదస్సుకు అధ్యక్షత వహిస్తారు. కేంద్ర ఆరోగ్య కార్యదర్శి శ్రీ రాజేష్ భూషణ్, ఆరోగ్య & కుటుంబ సంక్షేమ శాఖ అదనపు కార్యదర్శి శ్రీ లవ్ అగర్వాల్, ఆగ్నేయాసియా డబ్ల్యుహెచ్ఒ ప్రాంతీయ డైరెక్టర్ డాక్టర్ పూనం ఖేత్రపాల్ సింగ్, డబ్ల్యుహెచ్ ఒ కేంద్రకార్యాలయం డిజిటల్ హెల్త్ & ఇన్నొవేషన్ డైరెక్టర్ ప్రొఫెసర్ అలైన్ లాబ్రిక్, ఆగ్నేయాసియా డబ్ల్యుహెచ్ఒ ఆరోగ్య వ్యవస్థ విభాగం డైరెక్టర్ మనోజ్ ఝలానీ ఈ కార్యక్రమంలో పాల్గొంటారు.
ఈ సదస్సు ప్రపంచ నాయకులను, ఆరోగ్యాభివృద్ధి భాగస్వాములను, ఆరోగ్య విధాన రూపకర్తలను, డిజిటల్ ఆరోగ్య ఆవిష్కర్తలు, ప్రభావశీలురను, విద్యావేత్తలు, ఇతర వాటాదారులను ఒక వేదిక మీదకు తీసుకువస్తుంది.
యుహెచ్సి దిశగా పురోగతిని వేగవంతం చేసే లక్ష్యంతో వ్యూహం నుంచి దృష్టిని సభ్య దేశాలలో క్షేత్రస్థాయిలో ప్రభావశీలమైన ఫలితాలను ఉత్పత్తి చేసే కార్యాచరణ ప్రణాళికపై అంతర్జాతీయంగా ఏకాభిప్రాయాన్ని సాధించడం డిజిటల్ ఆరోగ్యంపై అంతర్జాతీయ సదస్సు లక్ష్యం. పిహెచ్సి - ఆధారిత, బలమైన ఆరోగ్య వ్యవస్థల నిర్మాణానికి పునాదిగా అనుసంధానిత డిజిటల్ ఆరోగ్య చొరవలను, జోక్యాలను అమలు చేయడాన్ని వేగవంతం చేసేటప్పుడు ఎదురయ్యే సమస్యలను అంతర్జాతీయ సదస్సు పరిష్కరిస్తుంది.
ఇది నైతిక, సురక్షిత, భద్రమైన, విశ్వసనీయ, సమానమైన, సుస్థిరమైన పద్ధతిలో డిజిటల్ ఆరోగ్య పరిష్కారాలను బట్వాడా చేయడం, పంచుకోవడంలో ఉన్న సంభావ్యతను బహిరంగం చేయడంపై దృస్టి కేంద్రీకరిస్తుంది. పారదర్శకత, అందుబాటు, కొలవదగిన, ప్రతిసృజనీయ, కలిసి పని చేయడం, గోప్యత, భద్రత, విశ్వసనీయత అన్న సూత్రాలను అనుసరించి డిజిటల్ సాంకేతికతలలో పెట్టుబడులు పెట్టడం, అభివృద్ధి చేయడం, పంచుకోవడంపై ఈ సదస్సు దృష్టి పెడుతుంది.
ప్రజా స్థాయిలో డిజిటల్ ఆరోగ్యాన్ని అమలు చేసేందుకు అవసరమైన వ్యూహాత్మక, సాంకేతిక ప్రారంభకులను, సశక్తపరిచేవారిని ఏర్పాటు చేయడానికి ఇది తోడ్పడుతుంది.
ఈ అంతర్జాతీయ సదస్సులో భాగంగా, దిగువన పేర్కొన్న అంశాలపై ఐదు సెషన్లకు రూపకల్పన చేశారుః
డిజిటల్ ఆరోగ్యం- యుహెచ్సి కోసం ఒక ఆవశ్యకత/ అనివార్యత
డిజిటల్ ఆరోగ్యం జనాభా స్థాయి - వ్యూహాత్మకంగా సశక్తపరిచేవారు 
డిజిటల్ ఆరోగ్యం జనాభా స్థాయి - సాంకేతిక ఎనేబ్లర్లు
యుహెచ్సి కోసం ఆవిష్కరణలు
యుహెచ్సి కోసం అంతర్జాతీయ డిజిటల్ సామాగ్రి
ప్యానెల్ చర్చలతో పాటు డిజిటల్ పరివర్తనలో సవాళ్ళు, అవకాశాలు, కీలక విజయాంశాలు/ కారకాలపై అంతర్దృష్టి, అనుభవంపై మేధోమథనం చేసే మంత్రివర్గ సెషన్ కూడా ఈ సదస్సులో ఉండనుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 158.46 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.84 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,58,46,26,485
|
|
అందుబాటులోని నిల్వలు
|
|
12,84,31,646
158.46 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.84 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
యాంటీమైక్రోబియల్ రెసిస్టెన్స్ నియంత్రణపై జాతీయ స్థాయి కార్యాచరణ ప్రణాళిక
ఏఎంఆర్పై కచ్చితమైన సమాచారం రూపొందించడానికి 'ఏఎంఆర్ సర్వైలన్స్ నెట్వర్క్ ఆఫ్ స్టేట్ మెడికల్ కాలేజీ ల్యాబ్స్'  ఏర్పాటు
యాంటీమైక్రోబియల్ రెసిస్టెన్స్ నియంత్రణ కోసం జాతీయ స్థాయి కార్యాచరణ ప్రణాళికను  2017 ఏప్రిల్ 19న ప్రారంభించారు. ప్రజారోగ్య ప్రాముఖ్యత దృష్ట్యా, ప్రధాన బ్యాక్టీరియా వ్యాప్తి కారకాలకు సంబంధించిన ఏఎంఆర్పై కచ్చితమైన సమాచారం రూపొందించడానికి జాతీయ 'ఏఎంఆర్ సర్వైలన్స్ నెట్వర్క్ ఆఫ్ స్టేట్ మెడికల్ కాలేజీ ల్యాబ్స్'  ఏర్పాటైంది.
ఔషధాలు & సౌందర్య సాధనాల నిబంధనల షెడ్యూల్ హెచ్1లో యాంటీబయాటిక్స్ను చేర్చారు. నమోదిత వైద్యుల ప్రిస్క్రిప్షన్ ద్వారా మాత్రమే వాటిని విడిగా విక్రయించాలి.
ఔషధాలు & సౌందర్య సాధనాల నిబంధనలను ఆరోగ్య & కుటుంబ సంక్షేమ మంత్రిత్వ శాఖ సవరించింది. ఆహారానికి ఉపయోగించే జంతువుల చికిత్సలకు ఉపయోగించే ఔషధ కంటైనర్ మీద కచ్చితంగా సంబంధింత వివరాలను ముదించాలన్న నిబంధన చేర్చింది. ఏయే జంతువుల కోసం ఆ ఔషధాన్ని ఉపయోగించాలి, ఔషధం కాల పరిమితి సహా అన్ని వివరాలు ముద్రించాలంటూ నిబంధనలను మంత్రిత్వ శాఖ సవరించింది.
అన్ని రాష్ట్రాలు, కేంద్ర పాలిత ప్రాంతాల పశు సంవర్థక శాఖ డైరెక్టర్లు/కమిషనకర్లకు కేంద్ర పశు సంవర్ధక, పాడి పరిశ్రమ, మత్స్య విభాగం ఒక ఆదేశం జారీ చేసింది. ఆహారం కోసం ఉపయోగించే జంతువులు అనారోగ్యంతో ఉన్నప్పుడు చికిత్స కోసం యాంటీబయాటిక్స్, హార్మోన్లను న్యాయబద్ధంగా ఉపయోగించాలని నిర్దేశించింది. పశుగ్రాసంలో కలిపి ఇచ్చే యాంటీబయాటిక్స్, హార్మోన్ల వినియోగాన్ని నిలిపివేయాలని కూడా డీసీజీ  రాష్ట్రాలు/యూటీలకు సలహా జారీ చేసింది.
నమోదిత వైద్యుడి ప్రిస్క్రిప్షన్ లేకుండా విడిగా మందుల విక్రయాలకు సంబంధించిన ఆందోళనలను కూడా రాష్ట్ర ఔషధ నియంత్రణ అధికారులు/సంబంధిత వర్గాల దృష్టికి తీసుకువెళ్లింది.
ఔషధాలు & సౌందర్య సాధనాల చట్టం 1940 & నిబంధనల ప్రకారం ఔషధాల విక్రయాలు, పంపిణీని రాష్ట్ర ప్రభుత్వాలు నియమించిన రాష్ట్ర లైసెన్సింగ్ అధికారులు  నియంత్రిస్తారు. ఏ నిబంధన పాటించకపోయినా చర్య తీసుకునేందుకు ఎస్ఎల్ఏలకు అధికారం ఉంది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఇవాళ లోక్సభలో లిఖితపూర్వక సమాధానం రూపంలో ఈ సమాచారాన్ని వెల్లడించారు.